CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14495)
  + [Valencià](/va/acuerdo/14257)






Selector de idioma

Leer

* [Español](/es/acuerdo/14756)
* [Valencià](/va/acuerdo/14457)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022 [Butlletí Oficial Universitat d'Alacant](/ca/Publicacion)
========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022

Data d'aprovació
:   16/06/2021

Data de publicació
:   01/07/2021

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/14384)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14803)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14052)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022 &url=https://www.boua.ua.es/va/acuerdo/14796)

**Títol:** CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 16 de juny de 2021

CONVOCATÒRIA DE BEQUES EN SERVEIS D'ATENCIÓ A USUARIS I USUÀRIES EN LES SALES D'INFORMÀTICA DE LLIURE ACCÉS FINS A LA FINALITZACIÓ DEL CURS ACADÈMIC 2021-2022

OBJECTE: formació complementària (segons es detalla en l'annex I), millora i especialització professional d'estudiants en l'àrea de treball informàtica mitjançant la realització de les tasques següents:

- Suport a l'atenció de les aules informàtiques, facilitar les demandes dels usuaris i de les usuàries, col·laborar en la supervisió de l'ús públic dels equipaments, especialment d'Internet i les bases de dades.

- Col·laboració en la supervisió i control d'equips informàtics de lliure accés, com també l'atenció d'usuaris i usuàries.

- Difusió i assessorament en els recursos tecnològics que ofereix la Universitat d'Alacant.

REQUISITS DE LES PERSONES ASPIRANTS: haver estat matriculades en qualsevol de les titulacions oficials de l'àmbit TIC i les telecomunicacions de l'Escola Politècnica Superior de la Universitat d'Alacant (exclòs el doctorat) en el curs acadèmic 2020-2021. Així mateix, la persona aspirant, una vegada haja sigut seleccionada, haurà d'acreditar que ha fet efectiva la matrícula en el curs acadèmic 2021-22 en qualsevol de les titulacions abans esmentades. En cas de no fer efectiva la matrícula en el curs 2021-22, la beca podrà ser revocada.

RECOLLIDA I PRESENTACIÓ DE SOL·LICITUDS

La sol·licitud es realitzarà a través de l'aplicació eAdministració d'UACloud, on incorporarà la titulació.

L'imprès de sol·licitud es pot descarregar des de la pàgina web

<https://web.ua.es/es/vr-tdigital/convocatorias/becas-salas-de-informatica-de-libre-acceso/2021-22/becas-salas-de-informatica-de-libre-acceso-curso-2021-22.html>

Les instàncies, el model de les quals s'adjunta com a [annex II](/Acuerdos/DescargarAnexoxId?idanexo=99567&idacuerdo=14874&idioma=es), que han d'estar acompanyades d'una fotocòpia del DNI, es podran presentar en l'oficina principal del Registre General de la Universitat o en les oficines auxiliars situades en les secretaries de centre i en la Seu d'Alacant.

TERMINI: El termini d'inscripció s'inicia l'endemà de la publicació d'aquesta convocatòria en el BOUA i finalitza l'1 de setembre del 2021.

CALENDARI DE TRÀMITS I NOTIFICACIONS:

|  |  |
| --- | --- |
| Llista provisional de persones aspirants admeses i excloses | 6 de setembre de 2021 |
| Llista definitiva de persones aspirants admeses | 13 de setembre de 2021 |
| Resolució provisional d'adjudicació de becaris i becàries | 20 de setembre de 2021 |
| Resolució definitiva d'adjudicació de becaris i becàries | 27 de setembre de 2021 |

Atès el principi de transparència recollit en la Llei 40/2015, d'1 d'octubre, de règim jurídic del sector públic i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en la pàgina web <https://web.ua.es/va/vr-tdigital/convocatorias/becas-salas-de-informatica-de-libre-acceso/2021-22/beques-sales-d-informatica-de-lliure-acces-curs-2021-22.html>, que substitueix la notificació a les persones interessades i té els mateixos efectes.

DOTACIÓ: 9 beques de 4.110 euros cadascuna.

Segons el que estableix l'article 1 del Reial decret 1493/2011, es tramitarà la inclusió d'aquest personal en el Règim General de la Seguretat Social.

Aquesta beca està subjecta a l'impost sobre la renda de les persones físiques.

DURACIÓ I HORARI: entre octubre del 2021 i juliol del 2022.

L'horari serà, segons el torn, el següent:

-Torn de matí: de 10 a 14 hores

-Torn de vesprada: de 15 19 hores

SELECCIÓ: per a l'adjudicació de les beques i les posteriors crides, es tindrà en compte el següent:

-El gaudi d'aquestes beques serà incompatible amb el gaudi de qualsevol altra beca durant el període de duració d'aquesta, per la qual cosa en cas de coincidència s'haurà de renunciar a l'altra beca perquè aquesta siga adjudicada.

-Els/les becaris/àries de la UA no poden ser adjudicataris/àries de beques que superen les 800 hores en el seu conjunt. En cas d'haver sigut adjudicatari/ària d'una o més beques de la UA es tindrà en compte que en conjunt no superen les 800 hores. En cas de no superar eixes 800 hores podran ser adjudicataris/àries d'aquesta beca, si hi són seleccionats/des, només durant el temps necessari per a aconseguir aquest límit màxim.

COMISSIÓ DE VALORACIÓ

Les sol·licituds seran avaluades per una comissió de valoració formada pels membres següents:

President:

Vicerectora d'Estudiants i Ocupabilitat o persona en qui delegue.

Secretari:

Personal amb destinació en Suport i Assistència a Usuaris i Usuàries del Servei d'Informàtica.

Vocal:

Director del Secretariat de Tendències i Projectes Tecnològics.

Director del Servei d'Informàtica.

Representant del Consell d'Alumnes de l'Escola Politècnica Superior.

CRITERIS DE VALORACIÓ

Es valoraran les sol·licituds considerant el percentatge de crèdits superats sobre el total de crèdits de la titulació i nota mitjana.

L'ordre de prelació s'establirà agrupant els expedients segons cinc trams de percentatges de crèdits superats. Dins de cada tram, s'ordenaran els expedients segons la nota mitjana.

Tram 1:           80,01% - 100%

Tram 2:           60,01% - 80%

Tram 3:           40,01% - 60%

Tram 4:           20,01% - 40%

Tram 5:           0% - 20%

Dins de cada tram s'ordenaran els expedients segons la nota mitjana. La nota mitjana serà ponderada, multiplicant per un factor d'1,5 per als/a les estudiants de les titulacions següents:

* Grau: Enginyeria Informàtica
* Màster oficial: Enginyeria Informàtica
* 1r i 2n cicle: Enginyeria Informàtica
* Doble grau: Enginyeria Informàtica i Administració i Direcció d'Empreses

La resta de titulacions tindran un factor de ponderació d'1.

Nota: aquestes dades seran extretes per part de l'Administració dels seus arxius.

Les persones aspirants autoritzen la Universitat d'Alacant a recaptar les dades necessàries per a complir la finalitat d'aquesta convocatòria.

MARC LEGAL I PRESSUPOSTARI: la dotació màxima per a aquesta convocatòria és de 37.000 € i es troba consignada en els crèdits del capítol IV del pressupost del Vicerectorat de Transformació Digital, 10704B0001. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que estableix aquesta convocatòria.

JUSTIFICACIÓ DE PERSONES BENEFICIÀRIES

La justificació de la destinació de l'ajuda al compliment de la finalitat serà prèvia a la concessió mitjançant la comprovació dels requisits exigits per a l'adjudicació.

PROTECCIÓ DE DADES

De conformitat amb el que estableix la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica <https://seuelectronica.ua.es/va/index.html>

La informació addicional i detallada sobre protecció de dades, els drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

RECURSOS: contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria, davant la rectora, de conformitat amb el que estableix l'article 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.

Davant les actuacions de la Comissió de Valoració, podrà interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

Alacant, 16 de juny de 2021

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales

ANNEX I. PROJECTE FORMATIU

La formació que rebran els becaris i les becàries per a l'atenció d'usuaris i usuàries a les sales de lliure accés és eminentment pràctica. Faran tasques que es corresponen amb les que hauran d'exercir en la seua professió en l'àrea de suport a usuaris i usuàries.

El valor d'aquesta formació prové de treballar en un entorn real, amb un gran nombre d'usuaris i usuàries, amb una quantitat de dispositius i programari elevats. Rebran sessions formatives sobre cadascun dels aspectes que s'enumeren i sempre comptaran amb la supervisió i el suport de personal tècnic especialista de la Universitat d'Alacant.

D'altra banda, adquiriran pràctica en la comunicació amb usuaris i usuàries finals, i aprendran a superar les barreres de comunicació entre personal tècnic i no especialistes.

En concret, els becaris i les becàries rebran formació en aquestes àrees:

- Configuració i resolució de problemes sense fil en els diferents dispositius i sistemes operatius que actualment hi ha disponibles en el mercat, i aprendran a aplicar aquests coneixements en contacte directe amb els usuaris i les usuàries. Cal remarcar que aquest entorn de treball és molt dinàmic i exigeix una constant atenció a les novetats.

Aprenentatge en:

+Estàndards WIFI.802.11

+Protocols d'accés a la xarxa 802.1x

+Seguretat en xarxes sense fil (autenticació i encriptació).

+Estàndards WPA/TKIP, WPA2/AES. Protocols EAP

+Estudi de la problemàtica i de les limitacions de la banda de 2,4 GHz

+La xarxa sense fiI en entorns d'alta densitat d'usuaris. Interferències i cobertures

+Monitoritzar el rendiment de la xarxa sense fil, eines per a mesurar l'ample de banda

+Poder estar en contacte amb les últimes tecnologies en maquinari i programari i sistemes operatius que ixen en el mercat.

-Aprendran a utilitzar FOG, un sistema lliure i obert de desplegament i configuració de programari i d'imatges a equips connectats en una xarxa. És interessant destacar que es tracta d'un sistema centralitzat en el qual la major part de les tasques es fan sense intervenció local.

-Fonaments de virtualització d'aplicacions, en aquest cas, utilitzant l'aplicació CAMEYO.

-Utilització de l'eina d'assistència remota ISL en línia.

-Rebran formació específica sobre atenció a persones usuàries, amb especial èmfasi en les dificultats de comunicació entre personal tècnic i usuari.

-A les aules de lliure accés hi ha un programa que autentica els usuaris o les usuàries perquè puguen accedir a l'ordinador. Se'ls ensenyarà a administrar aquest programa perquè puguen validar usuaris/àries, deshabilitar i habilitar el programa per aules i, fins i tot, per persones. Disposen d'una eina per a diagnosticar els possibles problemes amb les seues claus d'usuari o usuària i contrasenya. Aquest contacte inicial amb les persones que fan ús de les aules de lliure accés permetrà als becaris i a les becàries conèixer directament les necessitats que poden sorgir.

-Interactuaran directament amb els usuaris i les usuàries finals, als quals donaran suport sota la supervisió del personal especialista de la Universitat d'Alacant.

-Se li assignarà un tutor o una tutora que farà un seguiment del desenvolupament de les activitats.

-En finalitzar el període de la beca, el becari o la becària està obligat/da a presentar una memòria en què es detallen les activitats que ha fet durant el període de realització d'aquesta.

Documents annexos:
------------------

* [Descargar 14189\_49.- ANNEX II.pdf](/Acuerdos/DescargarAnexoxId?idanexo=99403&idacuerdo=14236)
* [Descargar 14526\_49.- ANEXO II.pdf](/Acuerdos/DescargarAnexoxId?idanexo=99057&idacuerdo=14817)





[Carretera Sant Vicent del Raspeig s/n  
03212 Sant Vicent del Raspeig - Alacant  
 Tel. 53 494 9649 - Fax 97 367 6088](https://www.google.es/maps/@84.431367,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12302&trk=tyah&trkInfo=tarId%4L8015806455979%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)